பதில்: ஆந்திர மாநிலப் பிரிவினையின்போது ஆந்திரப்பிரதேச மாநிலத்துக்கு நீதி சேர்க்கப்படவில்லை என்ற ஒரே காரணத்தினால்தான் நான் பா.ஜ.க.வுடன் கூட்டு சேர்ந்தேன். அதற்காக காங்கிரசை மக்கள் தண்டித்து விட்டார்கள். பா.ஜ.க. நீதி வழங்கும் என்று ஆந்திர மக்கள் நம்பியிருந்தார்கள். அவசரம் அவசரமாக நானொரு முடிவு எடுத்திருந்தால், மக்கள் அதனை ஒப்புக் கொண்டிருக்க மாட்டார்கள். இணக்கமாக இருந்து மாநிலத்துக்கு தேவையான திட்டங்களை நிறைவேற்றிக் கொள்வதுதான் எனது இயல்பு. கடந்த நான்கு ஆண்டுகளாக நான் பேசாமல் மவுனமாக இருந்தேன் என்ற கூறமுடியாது. 29 முறை நான் டில்லிக்கு வந்து,பிரதரையும், மற்ற அமைச்சர்களையும், நிதி அமைச்சரையும் நான் சந்தித்து பேசி இருக்கிறேன். ஒவ்வொரு முறையும் பீகாரோ, டில்லியோ, உத்தரப் பிரதேசமோ அல்லது குஜராத்தோ, எங்காவது ஓரிடத்தில் நடைபெற இருந்த தேர்தல்களையே அவர்கள் ஒரு காரணமாகக் கூறி வந்தார்கள். ஒரு கோப்பை காப்பி கொடுத்துவிட்டு இதனை அவர்கள் கூறுவார்கள். அதே நேரத்தில், எனது மாநிலத்தின் பிரச்சினைகளில் இருந்து எனது கவனத்தையோ, ஆற்றலையோ திசை திருப்புவதற்கு நான் விரும்பவில்லை. இது ஒரு புதிய மாநிலம் என்பதால், அதற்குண்டான பிரச்சினைகள் அதற்கு இருந்து கொண்டே இருந்தன. நான் கடினமாக உழைத்து மாநில வளர்ச்சியை இரண்டு இலக்கம் கொண்டதாக ஆக்கினேன். கடந்த வரவு - செலவு திட்டத்திலும், மத்திய அரசு இம்மாநிலத்துக்கு அநீதி யையே திரும்பவும் இழைத்துள்ளது. மாநிலங்களுக்கு சிறப்பு அந்தஸ்து அளிக்கும் நடைமுறையையே 14 ஆவது நிதிக்குழு நீக்கி விட்டது என்று அவர்கள் கூறினார்கள். ஆனால், அதனை மறுத்துள்ள நிதிக் குழுவின் தலைவர்களும், உறுப்பினர்களும் , தங்களது கடமை மத்திய, மாநிலங்களுக்கு நிதி ஆதாரங்களைப் பகிர்ந்து அளிப்பதுதான் என்று கூறினர். பின்னர், மத்திய அரசு அதற்கு இணையான நிதியை வழங்கும் என்று அவர்கள் உறுதி அளித்தனர். அதிக அளவிலான நிதிஉதவி வழங்கப்படும் செயல்திட்டங்களைப் பற்றி அவர்கள் பேசினர். ஆனால், அது பற்றி எந்த தாக்கீதும் பிறப்பிக்கப்படவில்லை. பின்னர் அது வங்கிகள் மூலம் கொடுக்கப்படும் என்று கூறிய அவர்கள், சிறப்பு நோக்கத் திட்டத்தைத் தீட்டச் சொன்னார்கள். மாநிலத் துக்கான சிறப்பு அந்தஸ்தை நான் கேட்டேன். ஆனால், அவர்களோ சிறப்பு நோக்கத் திட்டத்தை எனக்குக் காட்டுகிறார்கள். ஒன்றுபட்ட ஆந்திர மாநிலத்தின் முதல்வராக ஒன்பது கால ஆண்டுகள் இருந்துள்ள நான் முதலாவது தேசிய ஜனநாயகக் கூட்டணி அரசும், அய்க்கிய கூட்டணி அரசு அமையவும் காரணமாக இருந்தேன். நீங்களோ என்னை காக்க வைத்துவிட்டு, நான் கேட்பது போன்ற பயன்களை 11 மாநிலங்களுக்குக் கொடுத்திருக்கிறீர்கள். என்னை ஒரு முட்டாளாக ஆக்கவே நீங்கள் விரும்பினீர்கள். உங்களது நோக்கமும், மறைமுக செயல்திட்டமும்தான் என்ன?